**11/2024.**

**Csanytelek Község Önkormányzata**

**Képviselő-testülete**

**2024. december 20.-án (pénteken)**

**du. 13 órai kezdettel megtartott rendkívüli (nyílt) ülésének**

## Jegyzőkönyve

**Napirendje:**

1.) *Csanytelek Község Önkormányzata Képviselő-testülete 2024. decemberi ülése napirendjének jóváhagyása*

Előadó: Erhard Gyula polgármester

1. *Csanytelek Község Önkormányzata Polgármester illetménye összege megváltoztatása*

Előadó: Erhard Gyula polgármester, Kató Pálné jegyző

1. *Csanytelek Község Önkormányzata Polgármester költségtérítése összegének megváltoztatása*

Előadó: Erhard Gyula polgármester, Kató Pálné jegyző

1. *Az alpolgármester tiszteletdíja és költségtérítése összege módosításának jóváhagyása*

Előadó: Erhard Gyula polgármester, Kató Pálné jegyző

1. *Csanytelek Község Önkormányzata Képviselő-testülete 2025. évi munkaterve jóváhagyása*

Előadó: Erhard Gyula polgármester, Kató Pálné jegyző

1. *A Magyar Nemzeti Vagyonkezelő Zrt. részére benyújtandó Csanytelek, Baross Gábor u. 2.*

*szám alatti ingatlan hasznosítására vonatkozó 2024. évi beszámoló elfogadása*

Előadó: Erhard Gyula polgármester, Kató Pálné jegyző

1. *A 2025. évi közfoglalkoztatási munkaprogramok jóváhagyása*

Előadó: Erhard Gyula polgármester, Kató Pálné jegyző

1. *Esély Szociális alapellátási Központ alapító Okirata módosítása véleményezése*

Előadó: Erhard Gyula, Kató Pálné jegyző

1. *Csanytelek Község Önkormányzata érdekeltségi körébe tartozó Önkormányzati Társulások 2024.*

*évi tevékenységéről szóló beszámoló elfogadása*

Előadó: Erhard Gyula

1. *Egyebek*

**T a r t a l o m j e g y z é k**

Csanytelek Község Önkormányzata Képviselő-testülete 2024. december 20. napján megtartott rendkívüli (nyílt) ülésének jegyzőkönyvéhez

**Rendelet száma: Tárgya: Oldalszám**: **E/NET/I**

**------------ ----------------- ------------------**

**T a r t a l o m j e g y z é k**

Csanytelek Község Önkormányzata Képviselő-testülete 2024. december 20. napján megtartott rendkívüli (nyílt) ülésének jegyzőkönyvéhez

**Határozat száma: Tárgya: Oldalszám:**

**63/2024. (XII. 20.) Ökt határozat** *Csanytelek Község Önkormányzata Képviselő-testülete 4*

*2024. decemberi ülése napirendjének jóváhagyása*

**64/2024. (XII. 20.) Ökt határozat** *Csanytelek Község Önkormányzata Polgármester 5*

*illetménye összege megváltoztatása*

**65/2024. (XII. 20.) Ökt határozat** *Csanytelek Község Önkormányzata Polgármester 6*

*költségtérítése összegének megváltoztatása*

**66/2024. (XII. 20.) Ökt határozat** *Az alpolgármester tiszteletdíja és költségtérítése 7*

*összege módosításának jóváhagyása*

**67/2024. (XII. 20.) Ökt határozat** *Csanytelek Község Önkormányzata Képviselő-testülete 8*

*2025. évi munkaterve jóváhagyása*

**68/2024. (XII. 20.) Ökt határozat**  *A Magyar Nemzeti Vagyonkezelő Zrt. részére benyújtandó 9*

*Csanytelek, Baross Gábor u. 2. szám alatti ingatlan*

*hasznosítására vonatkozó 2024. évi beszámoló elfogadása*

**69/2024. (XII. 20.)) Ökt határozat** *A 2025. évi közfoglalkoztatási munkaprogramok jóváhagyása 13*

**70/2024. (XII. 20.) Ökt határozat** *Az Esély Szociális Alapellátási Központ alapító okirata 14*

*módosításának véleményezése*

**71/2024. (XII. 20.) Ökt határozat** *Csanytelek Község Önkormányzata érdekeltségi körébe tartozó 15*

*Önkormányzati Társulások 2024. évi tevékenységéről szóló*

*beszámoló elfogadása*

**J e g y z ő k ö n y v**

**Készült:** Csanytelek Község Önkormányzata Képviselő-testülete 2024. december 20. napján du. 13 órakor megtartott rendkívüli nyilvános ülésén.

**Az ülés helye**: a Polgármesteri Hivatal díszterme

**Jelen vannak:** Erhard Gyula polgármester

Somodi Balázs alpolgármester

Bernát János képviselő

Mucsi István képviselő

Kovács Andrea képviselő

**Távolmaradását bejelentette:**  Palásti Pál képviselő

Bartus László képviselő

**Tanácskozási joggal jelent meg:** Kató Pálné jegyző, jegyzőkönyvvezető Zsótér Dóra irodavezető-helyettes

**Erhard Gyula polgármester:** köszöntötte a Képviselő-testület ülésén megjelent képviselőket és az ülésen tanácskozási joggal résztvevőket. Megállapította, hogy az ülés határozatképes, mivel a 7 képviselőből 5 fő képviselő megjelent, távolmaradását bejelentette 2 képviselő.

Szavazásra bocsátotta az ülés napirendjére általa írásban kiadott meghívó szerinti javaslatot, mellyel a Képviselő-testület tagjai egyhangúlag 5 igen szavazattal egyetértett, melyet a Képviselő-testület az alábbi határozatba foglalt.

1. **napirend**

**Tárgya: Előadója:**

*Csanytelek Község Önkormányzata Képviselő-testülete 2024. decemberi ülése* Erhard Gyula polgármester

*napirendjének jóváhagyása*

(Tárgyi meghívó e jegyzőkönyv melléklete)

**63/2024. (XII. 20.) Ökt határozat**

**Tárgy:** *Csanytelek Község Önkormányzata Képviselő-testülete 2024. decemberi ülése napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete a település Polgármestere által kiadott, a Képviselő-testület 2024. december 20. napján tartandó ülése meghívójában feltüntetett napirendi pontokat vette fel tárgyalásra.

**Az ülés napirendi pontjai:**

1.) *Csanytelek Község Önkormányzata Képviselő-testülete 2024. decemberi ülése napirendjének jóváhagyása*

Előadó: Erhard Gyula polgármester

1. *Csanytelek Község Önkormányzata Polgármester illetménye összege megváltoztatása*

Előadó: Erhard Gyula polgármester, Kató Pálné jegyző

1. *Csanytelek Község Önkormányzata Polgármester költségtérítése összegének megváltoztatása*

Előadó: Erhard Gyula polgármester, Kató Pálné jegyző

1. *Az alpolgármester tiszteletdíja és költségtérítése összege módosításának jóváhagyása*

Előadó: Erhard Gyula polgármester, Kató Pálné jegyző

1. *Csanytelek Község Önkormányzata Képviselő-testülete 2025. évi munkaterve jóváhagyása*

Előadó: Erhard Gyula polgármester, Kató Pálné jegyző

1. *A Magyar Nemzeti Vagyonkezelő Zrt. részére benyújtandó Csanytelek, Baross Gábor u. 2. szám alatti ingatlan hasznosítására vonatkozó 2024. évi beszámoló elfogadása*

Előadó: Erhard Gyula polgármester, Kató Pálné jegyző

1. *A 2025. évi közfoglalkoztatási munkaprogramok jóváhagyása*

Előadó: Erhard Gyula polgármester, Kató Pálné jegyző

1. *Esély Szociális alapellátási Központ alapító Okirata módosítása véleményezése*

Előadó: Erhard Gyula, Kató Pálné jegyző

1. *Csanytelek Község Önkormányzata érdekeltségi körébe tartozó Önkormányzati Társulások 2024. évi tevékenységéről szóló beszámoló elfogadása*

Előadó: Erhard Gyula

1. *Egyebek*

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Kató Pálné jegyző és általa
* Irattár

**2.) Napirend**

**Tárgy: Előadói:**

*Csanytelek Község Önkormányzata Polgármester illetménye összege megváltoztatása* Erhard Gyula polgármester

Kató Pálné jegyző

(Tárgyi előterjesztés e jegyzőkönyv melléklete)

**Erhard Gyula polgármester:** az írásban kiadott előterjesztéshez *szóbeli kiegészítést nem tett.*

**Kató Pálné jegyző:** *szóbeli kiegészítésében* elmondta, hogy az alakuló ülésen polgármester úr számára határozatba rögzített illetménye összege és az idén október 1. napjától módosuló összege közötti különbséget a központi költségvetés 2025. évre vonatkozóan részben kompenzálni fogja, de nem a 100 %-át, így a hiányzó összeget az önkormányzat 2025. évi költségvetése tervezésekor figyelembe kell venni. Azért nem terjesztette az illetékes Bizottság elé a tárgyi előterjesztést, mivel ez nem előzetes véleményezésre szánt dokumentum, annak végrehajtása központi döntésen múlik. A Képviselő-testület az illetmény számfejtése miatt kell határozatba foglaltan rögzíteni a megállapított összeget. Javaslatot tett a benyújtott előterjesztésben foglaltak határozatba foglalására.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyban benyújtott előterjesztéshez kérdés, hozzászólás nem hangzott el, módosító indítvány beterjesztésére nem került sor. Indítványozta az írásban kiadott előterjesztés és annak határozati javaslata változtatás nélküli elfogadását. Javaslatát szavazásra bocsátotta, melyből

megállapította, hogy a tárgyi napirendi ponti dokumentumot a Képviselő-testület 5 igen szavazattal egyhangúan elfogadta és az alábbi határozatba foglaltak azt.

**64/2024. (XII. 20.) Ökt határozat**

**Tárgy:** *Csanytelek Község Önkormányzata Polgármester illetménye összege megváltoztatása*

**H a t á r o z a t**

Csanytelek Község Önkormányzata Képviselő-testülete megtárgyalta a tárgyi előterjesztésben foglaltakat és az alábbi döntést hozta.

1. A Képviselő-testület a fenti tárgyban általa kiadott **44/2024. (X. 11.) Ökt határozatát** 2024. október 01. napjával **hatályon kívül helyezi,** hivatkozva a Magyarország helyi önkormányzatairól szóló 2011. évi CLXXXIX. törvény 71. § (1)-(4) bekezdésében foglaltakra.
2. A Képviselő-testület a Magyarország helyi önkormányzatairól szóló 2011. évi CLXXXIX. törvény 71. § (4) bekezdés d) pontjára hivatkozva rögzíti, hogy **Erhard Gyula** (szül.: Zenta, 1958. 12. 06., anyja neve: Ozsvár Etelka, adószáma: 8335763933, Csanytelek, Járandó u. 14. sz. alatti lakos) **Csanytelek Község Önkormányzata főállású Polgármestereként 2024. október 01. napjától polgármesteri tisztsége fennállása időtartamára, havonta bruttó 1.325.500.- Ft** (azaz: egymillió-háromszázhuszonötezer-ötszáz forint) **illetményre** **jogosult.**
3. Felkéri a Képviselő-testület Kató Pálné jegyzőt, hogy ezen határozat 1.) pontjában foglaltak végrehajtása érdekében szükséges intézkedést a vonatkozó hatályos jogszabályok szerint eljárva tegye meg.

Végrehajtás határideje: azonnal

Végrehajtásért felelős: Kató Pálné jegyző

Beszámolás határideje: soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Magyar Államkincstár Békés Vármegyei Igazgatósága (Békéscsaba)
* Erhard Gyula polgármester
* Kató Pálné jegyző és általa
* Tápainé Karkas Krisztina Adó- és Pénzügyi Iroda Vezetője (Helyben)
* Irattár

**3.) Napirend**

**Tárgy: Előadói:**

*Csanytelek Község Önkormányzata Polgármester költségtérítése összegének*  Erhard Gyula polgármester

*megváltoztatása* Kató Pálné jegyző

(Tárgyi előterjesztés e jegyzőkönyv melléklete)

**Erhard Gyula polgármester:** az írásban kiadott előterjesztéshez *szóbeli kiegészítést nem tett.*

**Kató Pálné jegyző:** *szóbeli kiegészítésében* visszautalt az előző napirendi pontnál általa elmondottakra, mert ugyanazon szempontok indokolják az eljárásrendet és a költségtérítés kifizetését. A Képviselő-testületnek a költségtérítés összege számfejtése miatt kell határozatba foglaltan rögzíteni a megállapított összeget. Javaslatot tett a benyújtott előterjesztésben foglaltak határozatba foglalására.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyban benyújtott előterjesztéshez kérdés, hozzászólás nem hangzott el, módosító indítvány beterjesztésére nem került sor. Indítványozta az írásban kiadott előterjesztés és annak határozati javaslata változtatás nélküli elfogadását. Javaslatát szavazásra bocsátotta, melyből

megállapította, hogy a tárgyi napirendi ponti dokumentumot a Képviselő-testület 5 igen szavazattal egyhangúan elfogadta és az alábbi határozatba foglaltak azt.

**65/2024. (XII. 20.) Ökt határozat**

**Tárgy:** *Csanytelek Község Önkormányzata Polgármestere költségtérítése összege megváltoztatása*

**H a t á r o z a t**

**Csanytelek Község Önkormányzata Képviselő-testülete** megtárgyalta a tárgyi előterjesztésben foglaltakat és elfogadta annak határozati javaslatában írtakat, ezért az alábbi döntést hozta.

1. A Képviselő-testület az általa tárgyban **45/2024. (X. 11.) Ökt határozatát 2024. október 1. napjával hatályon kívül helyezi,** hivatkozva a Magyarország helyi önkormányzatairól szóló 2011. évi CLXXXIX. törvény 71. § (6) bekezdésében foglaltakra.
2. A Képviselő-testület a Magyarország helyi önkormányzatairól szóló 2011. évi CLXXXIX. törvény 71. § (6) bekezdésében foglaltakra hivatkozva rögzíti, hogy **Erhard Gyula** (szül.: Zentea. 1958. 12. 06., anyja neve: Ozsvár Etelka, adószáma: 8335763933, Csanytelek, Járandó u. 14. sz. alatti lakos) **Csanytelek Község Önkormányzata főállású Polgármestereként 2024. október 01. napjától polgármesteri tisztsége fennállása időtartamára megállapított havi bruttó 1.325.500.-Ft** illetménye **15 %-a összegére: havi bruttó 198.800.- Ft** (azaz: százkilencvennyolcezer-nyolcszáz forint) **költségtérítésre jogosult.**
3. Felkéri a Képviselő-testület Kató Pálné jegyzőt, hogy ezen határozatban foglaltak végrehajtása érdekében szükséges intézkedést a vonatkozó hatályos jogszabályok szerint eljárva tegye meg.

Végrehajtás határideje: azonnal

Végrehajtásért felelős: Kató Pálné jegyző

Beszámolás határideje: soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője (Helyben)
* Irattár

**4.) Napirend**

**Tárgy: Előadói:**

*Az alpolgármester tiszteletdíja és költségtérítése összege módosításának jóváhagyása* Erhard Gyula polgármester

Kató Pálné jegyző

(Tárgyi előterjesztés e jegyzőkönyv melléklete)

**Erhard Gyula polgármester:** az írásban kiadott előterjesztéshez *szóbeli kiegészítést nem tett.*

**Kató Pálné jegyző:** *szóbeli kiegészítésében* kiemelte a polgármester úr illetményéhez való kötés fontosságát és annak az önkormányzat jövő évi költségvetésére történő kihatását. Amíg a polgármester úr illetménye növekményéhez a központi költségvetés nyújt állami támogatást, addig az alpolgármesterek tiszteletdíja testület által megállapított összegét az önkormányzat saját bevétele terhére kell elszámolni. Az Alpolgármester úr az ülést megelőzően szóban jelezte felé, hogy élni kíván a tiszteletdíjról való lemondás lehetőségével és az alakuló ülésen számára megállapított tiszteletdíj összegét tartja elfogadhatónak, az afölötti összegről véglegesen lemond. Erre irányuló nyilatkozatát írásba foglalta, melyet e jegyzőkönyv mellékleteként fog csatolni. Indítványozta a benyújtott előterjesztésben foglaltak megvitatását és változtatás nélküli elfogadását.

**K é r d é s nem hangzott el.**

**H o z z á s z ó l á s:**

**Somodi Balázs alpolgármester:** több szempontot is támasztott az általa betöltött tisztség vállalásakor, melyből az egyik, hogy hasonlóan elődjéhez, ugyanakkora összeget fogad el tiszteletdíjként, amely vészesen nem terheli meg az önkormányzat éves költségvetését és idomul a hivatalban köztisztviselőként foglalkoztatottak illetményéhez.

**Erhard Gyula polgármester:** *összefoglalójában* megállapította, hogy tárgyban benyújtott előterjesztéshez kérdés, hozzászólás nem hangzott el, módosító indítvány beterjesztésére nem került sor. Indítványozta az írásban kiadott előterjesztés és annak határozati javaslata változtatás nélküli elfogadását. Javaslatát szavazásra bocsátotta, melyből

megállapította, hogy a tárgyi napirendi ponti dokumentumot a Képviselő-testület 5 igen szavazattal egyhangúan elfogadta és az alábbi határozatba foglaltak azt.

**66/2024. (XII. 20.) Ökt határozat**

**Tárgy:** Az *alpolgármester tiszteletdíja és költségtérítése összege módosításának jóváhagyása*

**H a t á r o z a t**

1. Csanytelek Község Önkormányzata Képviselő-testülete tudomásul veszi Somodi Balázs *társadalmi megbízatású alpolgármester* által - a Magyarország helyi önkormányzatairól szóló 2011. évi CLXXXIX. törvény 80. § (2) bekezdésében rögzített jogán eljárva tett -, a *tiszteletdíj összegéből a lemondó nyilatkozatában feltüntetett összegéről* való *lemondását,* és rögzíti, hogy Somodi Balázs **társadalmi megbízatású alpolgármester havi tiszteletdíját bruttó 130.000.- Ft-ban** (azaz: százharmincezer forintban) **állapítja meg 2024. október 11. napjától a képviselő-testületben viselt alpolgármesteri megbízatása idejére.**
2. Csanytelek Község Önkormányzata Képviselő-testülete rögzíti, hogy Somodi Balázs társadalmi megbízatású alpolgármestert havi bruttó **20.500.- Ft** (azaz: húszezerötszáz forint) **költségtérítés** illeti meg (amely az alpolgármester tiszteletdíjának – 130.000.- Ft- 15 %-a) a Magyarország helyi önkormányzatairól szóló 2011. évi CLXXXIX. törvény 80. § (3) bekezdésében foglaltakat alapul-véve, **2024. október 11. napjától a képviselő-testületben viselt alpolgármesteri megbízatása idejére.**
3. A Képviselő-testület felkéri Kató Pálné jegyzőt, hogy gondoskodjon a társadalmi megbízatású alpolgármester tiszteletdíja és költségtérítése havi összegének az önkormányzat adott évi költségvetése tervezésekor való beállításáról és a további szükséges intézkedések megtételéről (tiszteletdíj és költségtérítés kifizetéséről) a hatályos vonatkozó jogszabályokban foglaltak szerint eljárva.

Végrehajtás határideje: azonnal és folyamatos

Végrehajtásért felelős: Kató Pálné jegyző és általa

Tápainé Karkas Krisztina a Hivatal Adó- és Pénzügyi Iroda Vezetője

Beszámolás határideje: soron következő képviselő- testületi ülés

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)

- Somodi Balázs alpolgármester

- Erhard Gyula polgármester

- Kató Pálné jegyző és általa

- Tápainé Karkas Krisztina a Hivatal Adó- és Pénzügyi Iroda Vezetője

- Irattár

**5.) Napirend**

**Tárgy: Előadói:**

*Csanytelek Község Önkormányzata Képviselő-testülete 2025. évi munkaterve*  Erhard Gyula polgármester

*jóváhagyása*  Kató Pálné jegyző

(Tárgyi előterjesztés és melléklete e jegyzőkönyvhöz csatolva)

**Erhard Gyula polgármester:** a tárgyi beszámolóhoz *szóbeli kiegészítést* nem fűzött.

**Kató Pálné jegyző:** *szóbeli kiegészítése* keretében tájékoztatta a testület tagjait arról, hogy a napirendre vett munkaterv összeállításában közreműködő *Ügyrendi Bizottság* napokban tartott ülésén napirendje keretében tárgyalta, elfogadta és a jövő évi munkaterv jóváhagyására tett javaslatot. Szerinte az évente megújuló munkatervnek azért van jelentősége, mert tervezhetővé teszi a hivatali feladatellátást, a testületi döntések végrehajtását. Javaslatot tett a benyújtott 2025. évi munkaterv elfogadására.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyra vonatkozóan kérdés, módosító javaslat, hozzászólás nem hangzott el. Ezt követően szavazásra bocsátotta az írásban kiadott előterjesztésben foglaltakat, melyből megállapította, hogy a képviselő-testület egyhangú szavazással, 5 igen szavazattal elfogadta azt és az alábbi határozatot hozta.

**67/2024. (XII 20.) Ökt határozat**

**Tárgy:** Csanytelek *Község Önkormányzata Képviselő-testülete 2025. évi munkaterve jóváhagyása*

**H a t á r o z a t**

Csanytelek Község Önkormányzata Képviselő-testülete a jegyző előterjesztésében a tárgyi napirendet áttekintette, az *Ügyrendi Bizottság* határozatba foglalt javaslatát figyelembe-vette, azt változtatás nélkül elfogadta és az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 8. § (1) bekezdése alapján az *önkormányzat –* a tárgyi előterjesztéshez 1. mellékletként csatolt - *2025. évi munkatervét* *jóváhagyta.*

Végrehajtás határideje: folyamatos

Végrehajtásért felelős: Kató Pálné jegyző

Határozatról értesítést kap:

- Csanytelek Község Önkormányzata Képviselő-testülete Tagjai (Helyben)

- Erhard Gyula polgármester

- Kató Pálné jegyző és általa

- Munkatervben érintettek

- Irattár

**6.) Napirend**

**Tárgy: Előadói:**

*A Magyar Nemzeti Vagyonkezelő Zrt. részére benyújtandó Csanytelek,* Erhard Gyula polgármester

*Baross Gábor u. 2. szám alatti ingatlan hasznosítására vonatkozó 2024.* Kató Pálné jegyző

*évi beszámoló jóváhagyása*

(Tárgyi előterjesztés és melléklete e jegyzőkönyvhöz csatolva.)

**Erhard Gyula polgármester:** az írásban kiadott előterjesztéshez *szóbeli kiegészítést nem tett.* Javasolta az előterjesztés és ahhoz mellékletként csatolt beszámoló megvitatását.

**Kató Pálné jegyző:** *szóbeli kiegészítésében* tájékoztatta a Képviselő-testület tagjait arról, hogy a tárgyi napirendi pontot a *Pénzügyi Ellenőrző, Foglalkoztatáspolitikai és Településfejlesztési Bizottság* ülésén tárgyalta, elfogadta és változtatás nélküli jóváhagyását kezdeményezte a tárgyban kiadott határozatában. Indítványozta a tárgyi előterjesztésben általa tett javaslatban foglaltak elfogadását.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyra vonatkozóan kérdés, módosító javaslat, hozzászólás nem hangzott el. Ezt követően szavazásra bocsátotta az írásban kiadott előterjesztésben és az ahhoz mellékletként csatolt beszámolóban foglaltakat, melyből megállapította, hogy a képviselő-testület egyhangú szavazással, 5 igen szavazattal elfogadta azt és az alábbi határozatot hozta.

**68/2024. (XII. 20.) Ökt határozat**

**Tárgy:** *A Magyar Nemzeti Vagyonkezelő Zrt. részére benyújtandó Csanytelek, Baross Gábor u. 2. szám alatti ingatlan hasznosítására vonatkozó 2024. évi beszámoló elfogadása*

**H a t á r o z a t**

1.) Csanytelek Község Önkormányzata Képviselő-testülete áttekintette a Magyar Nemzeti Vagyonkezelő Zrt.-től térítésmentesen átvett, ***Csanytelek, Baross Gábor utca 2. szám alatti*** (belterület 48 hrsz.) *ingatlan szociális célú hasznosításra alkalmassá tételéről szóló tárgyi előterjesztésben foglaltakat* és azt a tárgyi határozat 1. mellékletében rögzítettek alapján változtatás nélkül elfogadja, figyelemmel a tárgyban *Pénzügyi Ellenőrző, Foglalkoztatáspolitikai és Településfejlesztési Bizottság* előzetes véleményében foglaltakra.

2.) Csanytelek Község Önkormányzata Képviselő-testülete felkéri Kató Pálné jegyzőt, hogy a Magyar Nemzeti Vagyonkezelő Zrt. és Csanytelek Község Önkormányzata között létrejött állami vagyonba tartozó ingyenes önkormányzati tulajdonba átadásáról szóló megállapodás V.5 pontja értelmében tárgyi határozat megküldésével adjon tájékoztatást a MNV Zrt. számára.

Végrehajtás határideje: 2025. december 31.

Végrehajtásért felelős: polgármester

jegyző

Beszámolás határideje: a tájékoztatás megküldését követő soros ülés

Határozatról értesítést kap:

* Magyar Nemzeti Vagyonkezelő Zrt. (1399 Budapest Pf: 708.)
* Kató Pálné jegyző és általa
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Mucsiné Mészáros Tímea Remény Szociális Alapszolgáltató Központ Vezetője
* Tápainé Karkas Krisztina Adó- és Pénzügyi Iroda Vezetője

- Irattár

*1. melléklet Csanytelek Község Önkormányzata Képviselő-testülete 68/2024. (XII. 20.) határozatához*

**Beszámoló** a Magyar Nemzeti Vagyonkezelő Zrt. részére

*a Csanytelek, Baross Gábor u. 2. szám alatti ingatlan hasznosításáról (2024. év)*

1. Csanytelek Község Önkormányzata Képviselő-testülete a 104/2011. (XII.16.) Ökt határozatában rögzítette, hogy az MNV Zrt-től térítésmentesen átvett, Csanytelek Baross Gábor u. 2. sz. alatti (48 hrsz) ingatlan rendeltetésszerű használatához, hasznosításához (szociális alapszolgáltatási feladatok) nélkülözhetetlen az épület komplexum külső- és belső felújítása. Ennek érdekében Csanytelek Község Önkormányzata együttműködve a Csongrádi Kistérség Többcélú Társulásával (szociális intézmény fenntartói jogának gyakorlója) pályázat benyújtását hagyta jóvá a jelzett ingatlan teljes körű felújítására.
   1. **A 2012. évben** megvalósításra került pályázati tevékenységeket a beszámoló, a 101/2012. (XII. 14.) Ökt határozat 1. melléklete tartalmazza.
2. Az ingatlan hasznosítására vonatkozó **2013. évi** tájékoztatást a 89/2013. (XII. 20.) Ökt határozatával hagyta jóvá a Képviselő-testület.
   1. A pályázatba foglalt, 2013. év I. félévre tervezett tevékenységek, az alábbi feladatok ellátása (kivitelezési munkák, műszaki ellenőrzés, projektmenedzsment, nyilvánosság, tájékoztatás) megtörtént. A kivitelezési költség feletti összeg kifizetése utófinanszírozott tételként került elszámolásra.
   2. A Vállalkozó határidőre, a Vállalkozási szerződésben foglaltaknak megfelelően 50%-os készültségnél a részszámláját, a 100%-os készültségnél a végszámláját benyújtotta a megrendelőhöz. A végszámla benyújtására azt követően került sor, hogy a Vállalkozó 2013. április 30.-val készre jelentett és a sikeres műszaki átadás-átvételi eljárás 2013. május 3.-án lezajlott. A számlák kifizetése szállítói finanszírozással teljesült, az önkormányzat által biztosított saját forrás átutalása mellett. Az önkormányzat a számla saját forrás összegét a Csongrádi Kistérség Többcélú Társulása részére átutalta, amely a számla alapján Vállalkozó részére tovább utalta, a számla támogatás tartalmát pedig közvetlenül a Támogató utalta a Vállalkozó bankszámlájára.
   3. A MAG Zrt. (Támogató megbízásából) 2013. május 23.-án a Széchenyi Programiroda munkatársa által a pályázatra vonatkozóan monitoring ellenőrzést tartott, melyen mindent rendben talált.
   4. A pályázatba foglalt nyilvánosság biztosítása tevékenységhez kapcsolódóan sajtóközlemények megjelentetésre (a Csanyi Hírmondóban, a Csongrádi Hírekben, a pályázat főbb adataival és a Csongrádi Kistérség Többcélú Társulása honlapján) valósult meg. A projekt kezdetekor C típusú tájékoztató tábla, majd a kivitelezés befejezését követően D típusú emlékeztető tábla megrendelése, majd kihelyezése az épületen megtörtént. A pályázathoz kapcsolódóan záró-rendezvényen hivatalosan is lezárult a pályázat és megtörtént az épület szociális intézmény részére való átadása. A TÉRKÉPTÉR rendszerben, a pályázat befejezését követően megtörtént a pályázat bemutatása és a hozzá kapcsolódó fotódokumentáció feltöltése.
   5. A műszaki ellenőr és a projektmenedzser a szerződésében foglaltaknak megfelelően végezte tevékenységét a pályázat megvalósítása alatt.
   6. A projekt a tervezett határidőre, 2013. június 30-ával megvalósult, a Csongrádi Kistérség Többcélú Társulása közreműködésével. A Csongrádi Kistérség Többcélú Társulása 2013. június 30. napjával jogutódlással megszűnt, így a pályázat záró elszámolásáról, valamint a projektzárást követő feladatokról (záró helyszíni ellenőrzés, projekt fenntartás) a jogutódnak kellett gondoskodnia. 2013. július 1. napjától Csanytelek, Tömörkény és Felgyő községek létrehozták az Alsó- Tisza-menti Önkormányzati Társulását, mely jelen projektet a Csongrádi Késtérség Többcélú Társulása jogutódjaként átvette, tekintettel arra, hogy az Alsó- Tisza-menti Önkormányzati Társulás 2013. július 1. napjától a Remény Szociális Alapszolgáltató Központ intézmény fenntartója. Az ehhez kapcsolódó használatba adási szerződés aláírására 2013. július 1-jén került sor Csanytelek Község Önkormányzata Polgármestere és az Alsó- Tisza-menti Önkormányzati Társulás Társulási Tanácsa Alelnöke által. Az intézmény fenntartóváltása az intézmény alapító okiratában és működési engedélyében is átvezetésre került.
   7. A Csongrádi Kistérség Többcélú Társulása által 2 kifizetési igénylés és beszámoló, valamint az Alsó- Tisza-menti Önkormányzati Társulás által 1 záró kifizetési igénylés és beszámoló benyújtására került sor 2013. évben. A két kifizetési kérelem elbírálása, majd kifizetése határidőben megtörtént a Csongrádi Kistérség Többcélú Társulása részére. A záró kifizetési igénylés benyújtására határidőben, 2013. július 30.-án került sor, a MAG Zrt. ehhez kapcsolódó hiánypótlási felhívása 2013. szeptember 10.-én érkezett. A Társulás a hiánypótlási kötelezettségének 2013. szeptember 18.-án eleget tett. Ezt követően a MAG Zrt. 2013. december 2.-án értesítette a Társulást, hogy záró helyszíni ellenőrzésre kerül sor 2013. december 18.-án. A záró helyszíni ellenőrzést követően kerülhetett sor a záró kifizetési igénylés és beszámoló elfogadására, valamint a pályázat teljes körű lezárására.
   8. A projekt bekerülési összköltsége 57.226.980,- Ft. A jóváhagyott támogatás 49.999.440,- Ft, az elszámolható, pályázat szerinti összköltség 52.630.990,- Ft. Az önkormányzat által a projekthez garantált pályázathoz kapcsolódó és azon kívüli saját forrás összege 7.227.540,- Ft. A projektnek köszönhetően az épület forgalmi értéke 2013. november 27.-én 75.226.980,- Ft.
   9. Magyarország 2013. évi központi költségvetéséről szóló 2012. évi CCIV. törvény 4. melléklet 2. pontja szerinti szerkezetátalakítási tartalékból vissza nem térítendő támogatást biztosított a szociális- és gyermekjóléti alapellátás támogatásának kiegészítésére. Csanytelek Község Önkormányzata „A szerkezetátalakítási tartalék felhasználásának részletes szabályairól” szóló 22/2013. (VI. 11.) BM rendelet szerinti támogatás alapján a Remény Szociális Alapszolgáltató Központ telephelyén (6647 Csanytelek, Baross Gábor u. 2.) lévő szociális alapszolgáltatásainak (szociális étkeztetés, idősek nappali ellátása, házi segítségnyújtás, családsegítő szolgáltatás, gyermekjóléti szolgáltatás) biztosításához tárgyi eszközöket szerzett be **2.330.000,- Ft** értékben, így többek között: bútorokat, konyhai eszközöket, laptopokat, a pihenőszoba és a közösségi térben használt tárgyi eszközöket, valamint a munkavégzéshez szükséges eszközöket.
3. **2014. év** teljes időszakában működött a szociális alapellátási feladatokat biztosító intézmény tárgyi telephelyén. A feladatellátással összefüggő állami támogatások és saját intézményi bevételek megfelelő fedezetet nyújtottak az alapellátási feladatok mind személyi- mind tárgyi feltételeinek, a kapcsolódó dologi kiadások fedezetére.
4. **2015. év** teljes időszakában működött a szociális alapellátási feladatokat ellátó intézmény tárgyi telephelyen. A feladatellátással összefüggő állami támogatások és a Remény Szociális Alapszolgáltató Központ saját intézményi bevételei fedezetet nyújtott az alapellátási feladatok mind személyi- mind tárgyi feltételeinek és a kapcsolódó dologi kiadásokra. Az épület változatlanul tehermentes, és az intézmény szolgáltatói nyilvántartásában, valamint az Alapító Okiratában foglaltak szerint látja el – közmegelégedésre – az Mötv. -be rögzített kötelező feladatát.
5. **2016. év** teljes időszakában működött a szociális alapellátási feladatokat ellátó intézmény tárgyi telephelyen. A felújítási munkálatok 3 éves jótállási garanciális kötelezettségének teljesítése keretében a helyszíni bejárás során rögzített hibákat maradéktalanul kijavították, melyről a felek jegyzőkönyvet állítottak ki.
6. **2017. év** teljes időszakában működött a szociális alapellátási feladatokat ellátó intézmény tárgyi telephelyén. Tárgyévben az épületen újabb, garancia időn kívüli meghibásodás, vagy egyéb hiányosság nem merült fel. Az ingatlan rácsatlakozása a KEOP program keretében kiépített szennyvízhálózatra megtörtént. Az önkormányzat az épületkomplexumban ellátott szociális alapszolgáltatási feladatokhoz az állami normatív támogatásokkal le nem fedezett költségigényekhez kiegészítő támogatást nyújtott.
7. **2018. év** teljes időszakában működött a szociális alapellátási feladatokat ellátó intézmény tárgyi telephelyén. Az intézmény vezetői álláshelye betöltésére kiírt pályázaton a jelenleg is intézményvezetői feladatot ellátó szakember indult és nyert, így újabb 5 éves időszakra biztosított a személyi feltétel teljesülése. A tehermentes épületre a folyamatos karbantartási, állagmegóvási munkálatokon túl nem kellett nagyobb összeget invesztálni. A feladatellátással összefüggő állami támogatások és saját intézményi bevételek megfelelő fedezetet nyújtottak a kötelező alapellátási feladatok mind személyi- mind tárgyi feltételeinek biztosítására, a kapcsolódó dologi kiadások fedezetére, melyhez 6,5 millió Ft önkormányzati kiegészítő támogatás társult. Az intézmény a szolgáltatói nyilvántartásában rögzített, Alapító Okiratában foglaltak szerint látja el kötelező feladatát.
8. **2019. év** egész időszaka alatt folyamatosan célnak és a működési engedélyben foglaltaknak megfelelve hajtotta végre feladatát az intézményhez rendelt szakmai gárda, az alapszolgáltatást igénybe-vevők teljes megelégedésére. Az intézmény költségvetésében a szükséges pénzügyi fedezet rendelkezésre állt, úgy az állami feladat finanszírozás, mint az önkormányzat kiegészítő támogatása és az intézmény saját bevétele által. Az ingatlan továbbra is tehermentes, az épület karbantartása, állagmegóvása folyamatos.

9.) **2020. év**ben az elmúlt évhez hasonlóan úgy a személyi, mint a tárgyi feltételek folyamatosan rendelkezésre álltak, akárcsak az anyagi források, melyet a központi költségvetésből, állami támogatásként, feladatfinanszírozás keretében biztosított az intézmény fenntartója a szociális intézmény számára. Az épület jól karbantartott állapotban van, a feladatellátásra teljes mértékben alkalmas, melyet a felügyelei ellenőrzések is alátámasztanak. A tárgyi ingatlan továbbra is tehermentes.

10.) **2021. évben** nem volt szükség a szociális alapfeladatoknak helyet adó épület felújítására. Az épületben folyó feladatellátáshoz elengedhetetlen működési (bér-, járulék, dologi kiadások, egyéb működési költségek) kiadások mellett állagmegóvási munkálatok keretében közel 400.000.- Ft-ot költöttünk az épület festési- mázolási munkálataira. Beruházásként 2 db klíma berendezés vásárlására és az épületben való elhelyezésére került sor, melynek költsége 844.000.- Ft összeget tett ki. Pályázati és az önkormányzat saját forrása terhére informatikai eszközök beszerzése közel 600.000.- Ft összegbe került és további 91.000.- Ft egyéb kisértékű tárgyi eszközök vásárlása mellett. A felsorolt alapvető működési kiadásokon túl az említett beruházások is eredményesen szolgálták a fenti alapfeladatok korszerű és hatékony ellátását.

11.) **2022. évben** a tárgyi épület folyamatos karbantartása biztosított volt. Az épületen belül ősztől takarékossági intézkedés bevezetése vált indokolttá a villamosenergia és a vezetékes gáz használata után kiszámlázott közszolgálati számlák összegének csökkentése érdekében, a megemelkedett díjtételek összege miatt. Ettől függetlenül minden személyi és tárgyi feltétel adott volt a feladatellátás zavartalansága terén. Ebben az évben beruházásra, épület felújítására nem került sor. A szociális intézmény idei év költségvetése szerint folyt a gazdálkodási tevékenység, melyhez szükséges pénzügyi tételek a központi költségvetésből leigényelt összegnek megfelelve került elszámolásra, melyhez többlet igény érvényesítésére nem volt igény.

12.) **2023. évben** a tárgyi épületben felújításra, fejlesztésre nem volt szükség, viszont a karbantartási feladatok folyamatosan mentek végbe. Az intézményben úgy, mint minden évben, az idei évben is az intézmény költségvetésében biztosított pénzügyi forrásokból folyt a szigorú feltéteknek megfeleltetett intézményi gazdálkodás, a központi költségvetésből feladatfinanszírozás keretében juttatott pénzügyi forrásokból, melyhez önkormányzati anyagi forrás igénybevételére nem volt szükség. Az intézmény működtetéséhez szükséges személyi feltételek változatlanul megfelelnek a vonatkozó központi jogszabályban írtaknak. A feladatellátás zavartalan.

13.) **2024. évben** Csanytelek, Baross G. u. 2. sz. alatt lévő szociális épület tisztasági meszelésére 481.698.- Ft-ot, az ajtókra szúnyoghálók kialakítására 411.059.- Ft összeget fordított az intézmény fenntartója. A szociális intézményben, az elmúlt évekhez hasonlóan folyamatosan biztosított volt a működéshez szükséges személyi, tárgyi és pénzügyi feltétel, melyhez részben a központi költségvetés feladat-finanszírozása keretében és időlegesen az önkormányzat költségvetéséből megelőlegezett, majd visszarendezett pénzeszköz állt rendelkezésre. A vonatkozó hatályos jogszabályokban foglaltaknak mindenben megfelel a szociális intézmény működtetése.

C s a n y t e l e k, 2024. december 06.

…………… …………………..

Kató Pálné

jegyző

**7.) Napirend**

**Tárgy: Előadói:**

*A 2025. évi közfoglalkoztatási munkaprogramok jóváhagyása* Erhard Gyula polgármester

Kató Pálné jegyző

(Tárgyi előterjesztés e jegyzőkönyv mellékleteként csatolva.)

**Erhard Gyula polgármester:** a tárgyra vonatkozóan *szóbeli kiegészítést nem tett.* Vitára bocsátotta az előterjesztésben foglaltakat.

**Kató Pálné jegyző:** *szóbeli kiegészítésében* elmondta, hogy a tárgyi napirendi pontként benyújtott előterjesztésben írtakat *a* *Pénzügyi Ellenőrző, Foglalkoztatáspolitikai és Településfejlesztési Bizottság* ülésén tárgyalta, elfogadta és változtatás nélküli jóváhagyását kezdeményezte a tárgyban kiadott határozatában.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyra vonatkozóan kérdés, módosító javaslat, hozzászólás nem hangzott el. Ezt követően szavazásra bocsátotta az írásban kiadott előterjesztésben foglaltakat, melyből megállapította, hogy a képviselő-testület egyhangú szavazással, 5 igen szavazattal elfogadta azt és az alábbi határozatot hozta.

**69/2024. (XII 20.) Ökt határozat**

**Tárgy:** *A 2025. évi közfoglalkoztatási munkaprogramok jóváhagyása*

**H a t á r o z a t**

Csanytelek Község Önkormányzata Képviselő-testülete rögzíti, hogy tárgyra vonatkozóan a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményének ismeretében megtárgyalta a tárgyi előterjesztésben foglaltakat és az alábbi döntést hozta.

1.) Csanytelek Község Önkormányzata Polgármestereként a 2025. évben történő közfoglalkoztatás tárgyában az a)-b) pontban írt ágazatokban foglalkoztatotti létszám keretek benyújtását, támogatások igénylésének előterjesztését, az alulírottak szerint hagyja jóvá:

a) **Mezőgazdasági START munkaprogram (ráépülő)**  **0 fővel,**

b) **Szociális jellegű program (amely magában foglalja**

a korábbi **belvíz elvezetési, mezőgazdasági utak karban-**

**tartása, közút karbantartási, egyéb hosszú-távú programokat) 18 fővel.**

1. A Képviselő-testület rögzíti, hogy az egyes munkaprogramokhoz indokoltan kapcsolódó, de a közvetlen támogatási szerződésben nem, vagy csak részlegesen finanszírozott költségelemek pénzügyi fedezetét a 2025. évi központi költségvetésről szóló törvény 2. melléklete III. 2. jogcíme szerinti települési önkormányzatok szociális feladatainak egyéb támogatása terhére biztosítja.

Végrehajtás határideje: 2025. 02. 28.

Végrehajtásért felelős: Erhard Gyula polgármester

Beszámolás határideje: a tárgyi szerződések aláírását követő képviselő-testületi soros ülés időpontja

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula Polgármester
* Kató Pálné jegyző és általa
* Csongrád-Csanád Vármegyei Kormányhivatal Csongrádi Járási Hivatal Foglalkoztatási Osztálya Vezetője (Csongrád)
* Tápainé Karkas Krisztina Adó- és Pénzügyi Iroda Vezetője
* Irattár

1. **Napirend**

**Tárgy: Előadói:**

*Az Esély Szociális Alapellátási Központ alapító okirata módosításának* Erhard Gyula polgármester

*véleményezése* Kató Pálné jegyző

(Tárgyi előterjesztés és mellékletei e jegyzőkönyvhöz csatolva)

**Erhard Gyula polgármester:** a tárgyi beszámolóhoz *szóbeli kiegészítést nem* tett.

**Kató Pálné jegyző:** *szóbeli kiegészítésében* elmondta, hogy a tárgyi napirendi pontként benyújtott előterjesztés és ahhoz csatolt mellékletekben foglaltakat a Társulás Tagönkormányzatai Képviselő-testületei decemberi ülésein tárgyalta, elfogadta és jóváhagyására tett javaslatot határozatában. Indítványozta a Társulás Társulási Tanácsa elé kerülő előterjesztés és az alapító okirat módosító és egységes szerkezetbe foglalt változata jóváhagyását.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyra vonatkozóan kérdés, módosító javaslat, hozzászólás nem hangzott el. Ezt követően szavazásra bocsátotta az írásban kiadott előterjesztésben és ahhoz csatolt mellékletben foglaltakat, melyből megállapította, hogy a képviselő-testület egyhangú szavazással, 5 igen szavazattal elfogadta azt és az alábbi határozatot hozta.

**70/2024. (XII 20.) Ökt határozat**

**Tárgy:** *Az Esély Szociális Alapellátási Központ alapító okirata módosításának véleményezése*

**H a t á r o z a t**

1. Csanytelek Község Önkormányzata Képviselő-testülete megtárgyalta az *Esély Szociális Alapellátási Központ alapító okirata módosításáról* szóló előterjesztésben foglaltakat, mint Tagönkormányzat Képviselő-testülete a Társulás Társulási Megállapodása V. Fejezet 12/f) pontja szerinti előzetes véleményeként rögzíti egyetértését és ezen határozathoz 1. mellékletként csatolt *tárgyi szociális intézmény alapító okiratát módosító okiratot,* a 2. mellékletként csatolt *egységes szerkezetbe foglalt alapító okiratot* változtatás nélkül jóváhagyta, 2025. január 01. napjával való hatályba léptetéssel.
2. A Képviselő-testület egyetért a tárgyi határozat szerinti alapító okirat aláírása és a további szükséges intézkedések megtétele érdekében a Társulás Társulási Tanácsa Elnöke felhatalmazásával.
3. A Képviselő-testület egyetért a Társulás Társulási Tanácsa feladatellátó jegyzője által a tárgyban kiadott dokumentumok
4. Csongrád- Csanád Vármegyei Kormányhivatal Hatósági Főosztálya Szociális és Gyámügyi Osztálya számára való megküldésével, kezdeményezve a tárgyi szociális intézmény *szolgáltatói nyilvántartásából a jelzőrendszeres házi segítségnyújtás feladata törlése* érdekében szükséges eljárás lefolytatását, továbbá a
5. Magyar Államkincstár Csongrád- Csanád Vármegyei Igazgatósága számára történő megküldésével, egyben kezdeményezve a tárgyi szociális intézmény szolgáltatásai közül a jelzőrendszeres házi segítségnyújtás szakfeladata *törzskönyvi nyilvántartásból való törlése eljárás* lefolytatását.

Végrehajtás határideje: azonnal, 2024. december 20.

Végrehajtásért felelős: Kató Pálné feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Kató Pálné feladatellátó jegyző és általa
* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Erhard Gyula Csanytelek Község Önkormányzata Polgármestere
* Esély Szociális Alapellátási Központ Vezetője (Csongrád)
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője (H)
* Irattár

**9.) Napirend**

**Tárgy: Előadói:**

*Csanytelek Község Önkormányzata érdekeltségi körébe tartozó Önkormányzati* Erhard Gyula polgármester

*Társulások 2024. évi tevékenységéről szóló beszámoló elfogadása*

(Tárgyi előterjesztés és melléklete e jegyzőkönyvhöz csatolva)

**Erhard Gyula polgármester:** a tárgyi beszámolóhoz *szóbeli kiegészítést* nem tett.

**K é r d é s, hozzászólás nem hangzott el.**

**Erhard Gyula polgármester:** *összefoglalójában* megállapította, hogy tárgyra vonatkozóan kérdés, módosító javaslat, hozzászólás nem hangzott el. Ezt követően szavazásra bocsátotta az írásban kiadott előterjesztésben és ahhoz csatolt mellékletben foglaltakat, melyből megállapította, hogy a képviselő-testület egyhangú szavazással, 5 igen szavazattal elfogadta azt és az alábbi határozatot hozta.

**71/2024. (XII 20.) Ökt határozat**

**Tárgy:** Csanytelek *Község Önkormányzata érdekeltségi körébe tartozó Önkormányzati Társulások 2024. évi tevékenységéről szóló beszámoló elfogadása*

**H a t á r o z a t**

Csanytelek Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 93. § 14. pontjában írt kötelezettségének eleget téve megtárgyalta a település Polgármestere által benyújtott

1. *Délkelet- Alföld Regionális Hulladékgazdálkodási Rendszer Létrehozását Célzó Önkormányzati Társulásában*,
2. *Alsó- Tisza-menti Önkormányzati Társulásában*

2024. évben folytatott tevékenységről szóló előterjesztésben és az ahhoz csatolt mellékletekben foglaltakat, melyet változtatás nélkül elfogadott.

Határozatról értesítést kap:

* DAREH Önkormányzati Társulás Társulási Tanácsa Elnöke és Munkaszervezete (Orosháza),
* Csanytelek Község Önkormányzata Képviselő-testülete Tagjai (Helyben),
* Erhard Gyula polgármester, a Társulás Társulási Tanácsa Elnöke és Tagjai,
* Kató Pálné jegyző és általa
* Irattár

**10.) Napirend**

**Egyebek**

**Kató Pálné jegyző:** szólt arról, hogy idén decemberben 2 kiemelt feladat végrehajtása hárult a hivatal köztisztviselőire, munkavállalóira, melyből a karácsonyi pénzbeli települési támogatás jogosutak számára való kiosztása a hivatal pénzügyesei személyes közreműködésével december 10. napjával véget ért. Ezen a jogcímen 292 fő nyugdíjas korosztályú helyi lakos személyenként 25.000.- Ft támogatásban részesült, összesen 7.300.000.- Ft összegben. A szociális tűzifa programban 231 erdei m3 lágy lombos fűzifa vásárlására 3.813.810.- Ft állt rendelkezésre, melyre, (1,8 erdei m3-rel számolva) 128 fő, ill. család vált jogosulttá. Ezen felül további támogatásként idén pluszban vásárolt tűzifából 117 erdeim3 mennyiségű tűzifát 65 jogosult számára osztottunk ki, az önkormányzat szociális települési támogatása jogcímén, természetbeni ellátásként. Ebben a juttatásban részesülők térítésmentesen jutottak a pályázati kiírás szerint feldarabolt és a jogosult lakására kiszállított fához. A 193 jogosultságot szerzett személy, ill. család megkapta a juttatást. Köszönetét fejezte ki a feladatellátásban résztvevők számára, mert az időjárási viszontagságok ellenére hajtották végre a tűzifa darabolását, rakodását, kiszállítását, további logisztikai feladatokat. Megköszönte a testület minden tagja jóindulatú hozzáállását, a hivatal köztisztviselői, munkavállalói és személye felé való megnyilvánulást, anyagi elismerést, amely az illetmények jövő évi emelkedésében ölthetnek testet. Kellemes ünnepeket kívánt minden ülésen jelenlévő és családja számára.

**Erhard Gyula polgármester:** megköszönte az ülésen megjelentek részvételét és az ülést befejezettnek nyilvánította, ünnepi jókívánságait tolmácsolva.

K.m.f.

……………............................. P.h. P.h. ……………………………...

Erhard Gyula Kató Pálné

polgármester jegyző